CELEX: 62020TN0651
Language: da
Date: 2020-10-23 00:00:00
Title: Sag T-651/20: Sag anlagt den 23. oktober 2020 — KL mod EIB

21.12.2020   
            
            
               DA
            
            
               Den Europæiske Unions Tidende
            
            
               C 443/28
            
         
      Sag anlagt den 23. oktober 2020 — KL mod EIB
      (Sag T-651/20)
      (2020/C 443/33)
      Processprog: fransk
      
         Parter
      
      
         Sagsøger: KL (ved advokaterne L. Levi og A. Champetier)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Søgsmålet fremmes til realitetsbehandling og sagsøgeren gives medhold.
               
            
                  —
               
               
                  Følgelig annulleres EIB’s afgørelse af 28. februar 2020, hvorefter sagsøgerens udeblivelse fra de lægelige kontroller den 23. december 2019, den 3. februar 2020 og den 28. februar 2020 er uberettiget fravær henset til artikel 3.6 i bilag X til de administrative bestemmelser, der finder anvendelse på de ansatte.
               
            
                  —
               
               
                  Om fornødent annulleres af afgørelsen om afslag af 15. juli på sagsøgerens administrative klage over den oprindelige afgørelse af 28. februar 2020.
               
            
                  —
               
               
                  EIB tilpligtes at erstatte sagsøgerens ikke-økonomiske tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 2.3 og af artikel 3.6 i bilag X til de administrative bestemmelser. Sagsøgeren har i denne henseende gjort gældende, at han ikke kunne komme til de lægelige kontroller som følge af en force majeure-situation, som derfor henhører under de undtagelser, der er fastsat i de førnævnte bestemmelser.
               
            
                  2.
               
               
                  Andet anbringende om tilsidesættelse af omsorgspligten og af proportionalitetsprincippet. Sagsøgeren har bl.a. gjort gældende, at den systematiske karakter af de lægelige kontroller, der er besluttet af sagsøgte efter hver lægeerklæring om uarbejdsdygtighed, kan forværre hans helbredstilstand ved at forpligte ham til at forøge antallet af klager og tilsidesætter de førnævnte principper.
               
            
                  3.
               
               
                  Tredje anbringende om en ulovlighedsindsigelse. Ifølge sagsøgeren tilsidesætter artikel 3.4 i bilag X artikel 31 og artikel 34 i Den Europæiske Unions charter om grundlæggende rettigheder, eftersom anvendelsen af denne artikel reelt fører til en afskaffelse dels af hans årlige ferie, dels af enhver løn fra det øjeblik, hvor han har opbrugt sin årlige ferie.